open-index/open-wikipedia-markdown huggingface dataset:
ארקטופוס

**ארקטופוס** (שם מדעי: *Erectopus*; מילולית: "erectus " - זקוף, "pous" - רגל. כלומר: "זקוף רגל") הוא סוג של דינוזאור מקבוצת התרופודה שהיה קרוב לאלוזאוריים אך חי בקרטיקון התחתון.

יצור זה התגלה בממצאים במחוז מז שבצרפת במהלך המאה ה-19 לצידם של זוחלים ימיים כמו תנינים, פלזיוזאורים ואיכתיוזאורים. הממצאים כללו כמה חוליות ושיניים שנלקחו למוזיאון, שם נקבע שהם שייכים לסוג מגלוזאורוס. אך ב-1923 החוקר פרידריך פון הינה (Friedrich von Huene) קבע שצורת החוליות שייכת לסוג נפרד ונתן לו את השם *Erectopus superbus*.

מאובני עצם הירך הגיעו לאורך 48 סנטימטר ואורך כף הרגל הגיע ל-23 סנטימטר. אורכו המשוער של הדינוזאור הגיע ל-4–5 מטר ומשקלו ל-200 קילוגרם, קטן ביחס לאלוזאורוס או המגלוזאורוס. הוא היה בעל שיניים הפונות מעט אחורה ובעל לסת ארוכה.

יצור זה היה הקרנוזאור (Carnosauria) הקרטיקוני השלישי שהתגלה באירופה לאחר הנאוונאטור ויצור מדרום צרפת שקיבל את השם "Montmirat theropod".

## קישורים חיצוניים

קטגוריה:קרנוזאוריה
קטגוריה:דינוזאורים שחיו בקרטיקון תחתון באירופה
קטגוריה:מאובני טקסונים שתוארו ב-1923
נועה ברק-וושלר

**נועה ברק-וושלר** היא מנהלת מערך התקשורת והשיווק של המכון הישראלי לדמוקרטיה. בעברה מגישת חדשות ועורכת ישראלית.

## ביוגרפיה
ברק-וושלר גדלה ברחובות ולמדה בתיכון דה שליט. היא בוגרת האוניברסיטה העברית ביחסים בינלאומיים ותקשורת ובעלת תואר שני בתקשורת פוליטית.

ב-2007 הנחתה ביחד עם נטלי עטיה את הקדם אירוויזיון ה"פרטי" של טיפקס ובנוסף, החלה להגיש את מהדורת חדשות HOT באזור המרכז. שנה אחר כך, הגישה את תוצאות הניקוד הישראלי באירוויזיון 2008. היא שימשה גם כעורכת מהדורת "יומן" בימי שישי.

ב-2011 החליפה את קרן נויבך בהגשת התוכנית "מבט שני" ועשתה זאת עד 2014. ב-2013 החלה להגיש את התוכנית "הכל דיבורים" במקום אורן נהרי. מספר עובדי רשות השידור מחו על שיבוצה בתוכנית.

ב-2016 הנחתה את הכנס השנתי לשילוב בישראל, ב-2017 החלה להנחות את התוכנית "שבתרבות".

ברק-וושלר היא זמרת חובבת, חברה בהרכב המוזיקלי ״הוצאה מוכרת״. כמו כן היא חברה בפורום ועדי ההורים הארצי.

## קישורים חיצוניים

## הערות שוליים

קטגוריה:הערוץ הראשון: שדרניות ומנחות
קטגוריה:מגישות חדשות ישראליות
קטגוריה:מגישי חדשות ישראלים
קטגוריה:בוגרות תיכון דה שליט
קטגוריה:בוגרי תיכון דה שליט
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
יואב ראובני

**יואב ראובני** (נולד ב-25 בנובמבר 1985) הוא דוגמן ושחקן ישראלי. הצטלם ודגמן לבתי אופנה כגון רוברטו קוואלי, ג'ורג'ו ארמאני ודולצ'ה וגבאנה.

## ביוגרפיה
ראובני נולד ביבנאל. אמו עלתה מאיטליה. הוא שירת במלחמת לבנון השנייה וקיבל את אות מפקד חטיבת הצנחנים על חילוץ פצועים תחת אש, כחובש בפלס"ר צנחנים. לאחר שחרורו מצה"ל הוחתם בסוכנות "יולי" ודגמן לחברות "מאמ'ז" ו"דלתא".

הוא שימש במשך מספר עונות כדוגמן הראשי של רשת האופנה גולף והוא הדוגמן הישראלי הראשון שהופיע בקטלוג של דולצ'ה וגבאנה. בריאיון לאתר מאקו סיפר כי הוזמן לארוחת ערב רומנטית מהמעצב דומניקו דולצ'ה, אך סירב מפאת היותו סטרייט.

הוא הופיע בפרסום של הבושם "פרי אליס" ושימש כפרזנטור של חברת השעונים EMBOSS.

הוא עבד חצי שנה כדוגמן בדרום אפריקה שם גם היה על שער המגזין "MEN HEALTH", דגמן לחברת "ניוואה" והופיע במגזין הגרמני "OTOO".

ב-2008 הוא חתם על חוזה עם סוכנות "פורד" בפריז ועבד גם שם בתקופה, באותה שנה הוביל קמפיין ל"אופטיקה עיניים" בשווי ארבעה מיליון שקלים.

ב-2009 הצטלם לחברת האופנה הדנית "מיסטר". בנוסף הוא שימש כדוגמן הבית של ZIP.

ב-2009 הצטרף לפאנל התוכנית "מה ש'תה שומע", ועזב לאחר כמה שבועות לאחר סכסוך עם חברת הפאנל עינב בובליל.

הוא שיחק בסרט "רווקה פלוס".

ב-2013 כיכב בסרט "שבלולים בגשם" בו גילם את דמותו של בועז, סטודנט לבלשנות המתחבט בזהותו המינית.

## חיים אישיים
ראובני ניהל מערכת יחסים עם לירון ויצמן, ולאחר שנה השניים נפרדו. לאחר מכן חזר ראובני לגור עם הוריו ביבנאל.

באוקטובר 2013 התחתן עם עדי רונן, מייסדת אתר עדיקה, ובהמשך התגרשו.

## קישורים חיצוניים

## הערות שוליים

קטגוריה:דוגמנים ישראלים
קטגוריה:יבנאל: אישים
קטגוריה:שחקני קולנוע וטלוויזיה ישראלים
קטגוריה:ישראלים שנולדו ב-1985
אכילובאטור

**אכילובאטור** (שם מדעי: *Achillobator*) הוא סוג של דינוזאור ממשפחת הדרומאוזאוריים שחי לפני 80–93 מיליון שנה ברחבי מונגוליה והוא היה מהגדולים שבבני משפחתו. שמו של היצור נקרא על שם גיבור התרבות היוונית הלוחם אכילס (*Achillo*). השם "bator" פירושו: "אמיץ".

מיצור זה התגלתה דוגמה אחת שנאספה בידי משלחת מונגולית-רוסית ב-1989 והיא תוארה ב-1999. היצור שנמצא היה באורך 5–6 מטר ומשקלו הגיע כנראה עד 350 ק"ג, גדול גם מהדקוטרפטור האמריקאי. כמו קרוביו הוא היה בעל שיניים דמויי-סכין, זרועות בעלות טפרים דמויי-מגל נשלפים ורגליים קלות. בשונה מדרומזאורים אחרים עצם הירך שלו הייתה גדולה ב-3% מהשוקה.

היצור היה בעל לסתות ארוכות וגבוהות והיה מקרובם של הדיינוניכוס והולוצירפטור. הוא חי במונגוליה של סוף הקרטיקון לצד דינוזאורים גדולים כמו הסגנוזאורוס, האלקטרוזאורוס והתאלרורוס וכמה זאורופודים. לצידו באתר נמצאו גם כמה פטרוזאורים.

## קישורים חיצוניים

קטגוריה:דרומאוזאוריים
קטגוריה:דינוזאורים שחיו בקרטיקון עליון באסיה
קטגוריה:טקסונים שתוארו בידי אלטנגרל פירל
קטגוריה:מאובני טקסונים שתוארו ב-1999
1310-1319 לפנה"ס

**שימו לב: ערך זה מכיל אירועים מן השנים 1319 - 1310 [[לפני הספירה]]**

## אירועים ומגמות
* 1319 לפנה"ס - חרמחב הפך לפרעה של מצרים העתיקה.
* 1317 לפנה"ס - אנליל-ניררי הופך למלך אשור.
* 1313 לפנה"ס - מעמד הר סיני (לפי סדר עולם רבה).
* 24 ביוני 1312 לפנה"ס - מלך החתים מורשיליש השני משיק מתקפה נגד ממלכת חיסה-עזי .
* בהגווד גיטא, אחד מכתבי הקודש ההינדיים הנודעים ביותר, נכתב במהלך העשור.

## אנשים משמעותיים

*
קטגוריה:המאה ה-14 לפנה"ס
וארירפטור

**וארירפטור** (שם מדעי: *Variraptor*; מילולית: "השודד של נהר ואר") הוא סוג של דינוזאור ממשפחת הדרומאוזאוריים אשר חי בסופו של תור הקרטיקון. היצור התגלה ב-1992 בתצורת ארז'יל א גרה א רפטיל (Argiles et Grès à Reptiles Formation) שבדרום צרפת וקיבל שם ב-1998. את שמו קיבל על שם הנהר ואר שבאלפים הימיים, לא הרחק ממקום הימצאו.

בסוג נמצא מין אחד - *Variraptor mechinorum* התבסס על שלוש חוליות, עצם סקרום וכן עצמות אגן. מבנה הגוף שהתבסס על דמיון לדרומזאורים אחרים הוביל למחשבה שהיה דומה לדיינוניכוס קטן באורך 2 מטר. מספר חוקרים קבעו שסוג זה צריך להיות שייך לסוג *Pyroraptor*, שגם חי בצרפת, ולהיות מוטל בספק. חוקרים אחרים רואים בדינוזאור שייך לקבוצה אחרת של קלורוזאוריה. כמו חברים רבים בקבוצה ייתכן שגופו כוסה בנוצות.

## קישורים חיצוניים

קטגוריה:דרומאוזאוריים
קטגוריה:דינוזאורים שחיו בקרטיקון עליון באירופה
קטגוריה:טקסונים שתוארו בידי אריק בופטו
קטגוריה:מאובני טקסונים שתוארו ב-1998
קטגוריה:צרפת: מאובנים
1330-1339 לפנה"ס

**שימו לב: ערך זה מכיל אירועים מן השנים 1339 - 1330 [[לפני הספירה]]**

## אירועים ומגמות
[150px|ממוזער|[תות ענח' אמון הפך לפרעה של מצרים העתיקה בהיותו בן 9.]]
* 1336 לפנה"ס - תות ענח' אמון הפך לפרעה של מצרים העתיקה בהיותו בן 9. תות ענח' אמון נישא לאנכי שנה-אמון, בתו של הפרעה הקודם אחנתון.
* 1331 לפנה"ס - פרעה תות ענח' אמון מחזיר את בירת מצרים לתבאי.

## אנשים משמעותיים

*
קטגוריה:המאה ה-14 לפנה"ס
1300-1309 לפנה"ס

**שימו לב: ערך זה מכיל אירועים מן השנים 1309 - 1300 [[לפני הספירה]]**

## אירועים ומגמות
ממוזער|300px|חצי הכדור המזרחי בשנת 1300 לפנה"ס
* 1307 לפנה"ס - אדד-ניררי הראשון הופך למלך אשור.
* 1304 לפנה"ס - רעמסס השני הפך לפרעה של מצרים העתיקה בהיותו בן 25.
* 1300 לפנה"ס - קקרופס השני מלך אתונה העתיקה מת לאחר כ-40 שנות שלטון.
* 1300 לפנה"ס - פן גנג העביר את בירת שושלת שאנג ליין שו.

## אנשים משמעותיים

## הערות שוליים

*
קטגוריה:המאה ה-14 לפנה"ס
1320-1329 לפנה"ס

**שימו לב: ערך זה מכיל אירועים מן השנים 1329 - 1320 [[לפני הספירה]]**

## אירועים ומגמות
[150px|ממוזער|מסכת המוות של [תות ענח' אמון]]
* 1323 לפנה"ס - פרעה תות ענח' אמון נפטר בגיל תשע-עשרה בלבד. הוא מת לכאורה מזיהום בברך בשילוב עם מחלת המלריה.
* 1323 לפנה"ס - איי הפך לפרעה של מצרים העתיקה.
* 1321 לפנה"ס - מורשיליש השני הופך למלך החתים.
* 1320 לפנה"ס - סוף השושלת ה-18 במצרים. תחילת שושלת ה-19.

## אנשים משמעותיים

*
קטגוריה:המאה ה-14 לפנה"ס
1340-1349 לפנה"ס

**שימו לב: ערך זה מכיל אירועים מן השנים 1349 - 1340 [[לפני הספירה]]**

## אירועים ומגמות
[300px|ממוזער|שמאל|ב-1340 לפנה"ס העיר [קטנה (עיר מדינה)|קטנה נכבשת על ידי החיתים]]
* 1348 לפנה"ס - פרעה אחנתון החל לבנות את בירתו החדשה, אחתאתון ('האופק של אתון')
* 1347 לפנה"ס - ארכטאוס מלך אתונה העתיקה מת.
* 1344 לפנה"ס - שופילוליומש הראשון הופך למלך החתים.
* 1344 לפנה"ס (בסביבות) - החתים בהנהגת שופילוליומש הראשון כובשים את סוריה ממצרים.
* 1344 - 1322 לפנה"ס - תחילת האימפריה החתית.
* 1340 לפנה"ס - העיר קטנה נכבשת על ידי החיתים.

## אנשים משמעותיים

*
קטגוריה:המאה ה-14 לפנה"ס
1350-1359 לפנה"ס

**שימו לב: ערך זה מכיל אירועים מן השנים 1359 - 1350 [[לפני הספירה]]**

## אירועים ומגמות
[160px|ממוזער|ב-1353 לפנה"ס הפך [אחנתון לפרעה של מצרים העתיקה]]
* 1353 לפנה"ס - אחנתון הפך לפרעה של מצרים העתיקה לאחר מות אביו, אמנחותפ השלישי.
* 1352 לפנה"ס - כיבוש מיתני על ידי החתים.

## אנשים משמעותיים
* הפרעונים המצריים אמנחותפ השלישי, ואחנתון
* מלך אשור אשור-אובליט הראשון
* מלך החתים שופילוליומש הראשון

*
קטגוריה:המאה ה-14 לפנה"ס
1360-1369 לפנה"ס

**שימו לב: ערך זה מכיל אירועים מן השנים 1369 - 1360 [[לפני הספירה]]**

## אירועים ומגמות
* 1364 לפנה"ס - סמנח כא רע הפך לפרעה של מצרים העתיקה.

## אנשים משמעותיים
* פרעה אמנחותפ השלישי
* מלך אשור אשור-אובליט הראשון
* מלך האימפריה החתית תודחליאש השני

*
קטגוריה:המאה ה-14 לפנה"ס
1370-1379 לפנה"ס

**שימו לב: ערך זה מכיל אירועים מן השנים 1379 - 1370 [[לפני הספירה]]**

## אירועים ומגמות
* 1379 לפנה"ס – אחנתון הפך לפרעה של מצרים העתיקה.
* 1375 לפנה"ס – אתר הארמון קנוסוס ננטש.

## אנשים משמעותיים
* אמנחותפ השלישי, פרעה מצרים ששלט בין השנים 1417 – 1379 לפנה"ס (תאריך משוער).
* אמנחותפ הרביעי, בנו של אמנחותפ השלישי ויורשו.
* מלך אשור אריבה-אדד הראשון
* מלך האימפריה החתית תודחליאש השני
* אריקוס, מלך אתונה

*
קטגוריה:המאה ה-14 לפנה"ס
1380-1389 לפנה"ס

**שימו לב: ערך זה מכיל אירועים מן השנים 1389 - 1380 [[לפני הספירה]]**

## אירועים ומגמות
* 1386 לפנה"ס - אמנחותפ השלישי פותח מתקפה נגד ממלכת כוש ומדכא התקוממות בנוביה.
* 1380 לפנה"ס - אמנחותפ השלישי מחבר את הנילוס לים האדום בעזרת תעלה.

## אנשים משמעותיים
* אמנחותפ השלישי

*
קטגוריה:המאה ה-14 לפנה"ס
1390-1399 לפנה"ס

**שימו לב: ערך זה מכיל אירועים מן השנים 1399 - 1390 [[לפני הספירה]]**

## אירועים ומגמות
* 1397 לפנה"ס - פנדיון מלך אתונה העתיקה מת.

## אנשים משמעותיים
* הפרעונים המצריים אמנחותפ השני, תחותמס הרביעי, אמנחותפ השלישי
* מלכי החתים תודחליאש הראשון, ארנוואנדש הראשון

## נולדו
1398 לפנה"ס- מרים הנביאה

1395 לפנה"ס - אהרון הכהן הגדול

1392 לפנה"ס - משה רבינו מנהיג עם ישראל במדבר.

*
קטגוריה:המאה ה-14 לפנה"ס
דלתדרומאוס

**דלתדרומאוס** (שם מדעי: *Deltadromeus*; מילולית: "אצן הדלתא") הוא סוג של דינוזאור תרופוד שחי בסופו של הקרטיקון לפני 95 מיליון שנה ברחבי צפון אפריקה.

יצור זה היה בעל רגליים ארוכות המותאמות לריצה, והיה כנראה קרובם של האלפרוזאורוס במשפחת הנואזאוריים. עם זאת, חוקרים אחרים רואים בו מין הדומה מאוד לסוג *Gualicho* מפטגוניה, קרובו של הנאוונאטור, כך שאולי הוא היה קרוב יותר לקרכרודונטוזאוריים, למגרפטוריים ואף לטירנוזאוריים המאוחרים בהנחה שכך. היצור נמצא ב-1996 בחפירות שבין מרוקו לאלג'יריה וקיבל את שמו בידי החוקר פול סרנו.

היצור הגיע לאורך 8 מטרים ומשקלו היה מעל 1,050 ק"ג. לא נמצאה גולגולת שלו, אך עצמות הרגליים שלו היו ארוכות מאוד. כמה חוקרים טענו שמצאו שיניים שלו, אך לא הצליחו להוכיח שייכות.

ככל הנראה היצור היה טורף-העל של אזורי הביצות הקדומים של צפון אפריקה, לצד הבחרייזאורוס (*Bahariasaurus*), הקרכרודונטוזאורוס והספינוזאורוס העצום, שניזון מטרף של דינוזאורים קטנים יותר.

## קישורים חיצוניים

[ממוזער|מרכז|300px|איור של דלתדרומאוס טורף פרט צעיר של [ניז'רזאורוס]]

קטגוריה:נואזאוריים
קטגוריה:דינוזאורים שחיו בקרטיקון עליון באפריקה
קטגוריה:מרוקו: מאובנים
קטגוריה:טקסונים שתוארו בידי פול סרנו
קטגוריה:מאובני טקסונים שתוארו ב-1996
Your Song (שיר של ריטה אורה)

"**Your Song**" (בעברית: **השיר שלך**) הוא סינגל שהוקלט על ידי הזמרת-יוצרת הבריטית ריטה אורה, מתוך אלבומה השני, Phoenix. השיר יצא לאור ב-26 במאי 2018, כסינגל הראשון והפותח מתוך האלבום.

עם יציאתו נכנס השיר אל המקום הראשון במצעד שירי הדאנס קלאב, הרביעי במצעד שבסקוטלנד, והחמישי במצעד שבקרואטיה.

## רקע וכתיבה
השיר נכתב והופק על ידי הפזמונאי אד שירן והמפיק המוזיקלי סטיב מק. השיר מבוצע במפתח סי במול מינור עם קצב של 118 פעימות לדקה. השיר בדומה לשאר שירי האלבום, הוא שיר בסגנון האלקטרופופ.

בנוסף לכך, זכה השיר למעמד פלטינה כפולה באוסטרליה על סך מכירות של 140 אלף עותקים.

## הופעה
עם השיר הופיעה אורה לראשונה ב-25 במאי 2017, בפסטיבל הקולנוע בקאן. בהמשך ביצעה אותו בהאל, בתוכנית "The One Show" של BBC One, ובתוכנית "טונייט שואו עם ג'ימי פאלון". בין היתר, הופיעה עם השיר בטקס פרסי המוזיקה של MTV אירופה, ובטקס פרסי אקו, שם ביצעה גם את "Anywhere" ו-"For You" עם ליאם פיין.

## וידאו קליפ
טרם יצא הווידאו קליפ של השיר, פורסם קליפ המילים שלו. קליפ המילים צבר למעלה מ-68 מיליון צפיות. הקליפ המלא שיצא עבור השיר הועלה לערוץ היוטיוב של ריטה אורה ב-22 ביוני 2017. הקליפ בוים על ידי מייקל האוסמן וצולם בוונקובר.

נכון לדצמבר 2019, מונה הצפיות של הקליפ עומד על כ-45 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ריטה אורה
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:שירים שנכתבו על ידי סטיב מק
קטגוריה:שירים שהופקו על ידי סטיב מק
קטגוריה:וידאו קליפים שבוימו על ידי מייקל האוסמן
קטגוריה:סינגלים שהגיעו למקום הראשון במצעד שירי הדאנס קלאב
קטגוריה:סינגלים בהוצאת אטלנטיק רקורדס
נואזאוריים

**נואזאוריים** (שם מדעי: Noasauridae) היא משפחת דינוזאורים טורפים שהתקיימו בין תור היורה לקרטיקון.

משפחה זו הייתה שייכת לקבוצת הצרטוזאוריה שבתוכה היו הצרטוזאורוס ובני משפחת האבליזאוריים קצרי הלסת. לעומתם הם היו קלים בהרבה והיו בעלי לסתות ארוכות ושיניים חדות שפנו החוצה באופן בולט כמו אצל המסיאקזאורוס ממדגסקר או חסרי שיניים כלל כמו האלפרוזאורוס. ככל הנראה הם היו טורפים או אוכלי חרקים. הם דמו מעט לאורניתומימיים קטנים, אך היו בעלי זרועות קטנות.

הם היו קטנים יחסית באורך מטר וחצי אצל הולוציזאורוס עד לגדול ביותר באורך 8 מטרים - הדלתדרומאוס שייתכן ששייך לקבוצת אחרת.

## מיון
**סוג *Afromimus*?
**סוג קומפסוסוכוס (*Compsosuchus*)
**סוג דלתדרומאוס (*Deltadromeus*)?
**סוג *Genusaurus*?
**סוג *Laevisuchus*
**סוג ליגבוינו (*Ligabueino*)
**סוג *Spinostropheus*
**סוג *Vitakrisaurus*?
*תת-משפחה Elaphrosaurinae
**סוג אלפרוזאורוס (*Elaphrosaurus*)
**סוג *Huinculsaurus*
**סוג *Limusaurus*
*תת-משפחה Noasaurinae
**סוג מסיאקזאורוס (*Masiakasaurus*)
**סוג נואזאורוס (*Noasaurus*)
**סוג ולוציזאורוס (*Velocisaurus*)
**סוג וספרזאורוס (*Vespersaurus*)

## קישורים חיצוניים

*
פונולוגיה יפנית

פונולוגיית השפה היפנית מכילה, על פי מרבית הניבים היפניים , כ-15 פונמות עיצוריות, מערכת תנועות הכוללת חמש תנועות: a, e, i, o, u, והתפלגות פונוטקטית פשוטה יחסית של פונמות, המאפשרת מספר צירופים עיצוריים . באופן מסורתי, מתוארת הפונולוגיה היפנית כבעלת מֿוֹרוֹת , המחולקות על פי יחידות איזוכרוניות , כאשר משכן של כל המֿוֹרוֹת זהה. יפנית מודרנית היא שפה מוטעמת-אינטונטיבית , כאשר הוספת אינטונציה (או אי הוספתה) במיקום שונה במילה מסוימת - עשוי לשנות את משמעותה. במילים אחרות, גובה צליל (אינטונציה) שונה משאר גבהי הצלילים במילה מסוימת - עשוי לשנות את מיקומו במילה מסוימת. שינוי מיקום גובה צליל זה זהה לשינוי ההטעמה (מיקום הטעם) בשפות אחרות, דוגמת עברית.

דוגמה:
* המילה: "*Haꜜsiɡa*", אשר תעתיקה העברי הוא: "הַֿאꜜסִיגָה" (הטעם בהברה הראשונה - "מלעיל דמלעיל") - פירושה "מקלות אכילה" ביפנית.ממוזער|ימין|<center>הגייה יפנית של ''Haꜜsiɡa''.ביפנית מדוברת: 箸 - ''Hashi - Chopsticks'' (מקלות אכילה).המילה הכתובה: "''Haꜜsiɡa''" נאמרת ביפנית מדוברת כך: 箸が - ''Haꜜshi ga''.</center>
* המילה: "*Hasiꜜɡa*", אשר תעתיקה העברי הוא: "הַאסִֿיꜜגָה" (הטעם במלעיל) - פירושה "גשר".ממוזער|ימין|<center>הגייה יפנית של ''Hasiꜜɡa''.ביפנית מדוברת: 橋 - ''Hashi - Bridge'' (גשר).המילה הכתובה: "''Hasiꜜɡa''" נאמרת ביפנית מדוברת כך: 橋が - ''Hashiꜜ ga'' .</center>
* המילה: "*Hasiɡa*", אשר תעתיקה העברי הוא: "הַאסִיגָה", ואשר היא **בעלת גובה צליל אחיד בכל חלקיה** - פירושה "קצה" ביפנית.ממוזער|ימין|<center>הגייה יפנית של ''Hasiɡa''.ביפנית מדוברת: 端 - ''Hashi - End, Edge'' (קצה).המילה הכתובה: "''Hasiɡa''" נאמרת ביפנית מדוברת כך: 端が - ''Hashi ga''.</center>

ההסברים בערך זה, אלא אם כן מצוין אחרת - מתארים את מגוון התופעות הפונולוגיות היפניות, בהתבסס על הניב הדבור בטוקיו , בירת יפן.

## עיצורים

## ביאורים

קטגוריה:יפנית
קטגוריה:פונולוגיה
סח"י

**סח"י** (ראשי תיבות של "**סיירת חסד ייחודית**") הוא ארגון חסד, המבצע מתן בסתר. הארגון הוא תוכנית הדגל של עמותת "נכח – נתינה כדרך חיים" ומיועד לנערים ונערות שרוצים לעזור ולתמוך בקהילה.

## היסטוריה
עמותת האם של סח"י "נכח נתינה כדרך חיים" הוקמה בשנת 2007 על ידי אברהם חיון ועודד וייס. במסגרת העמותה פועל הארגוןסח"י. ארגון סח"י עצמו הוקם בשנת 2009.

הארגון פועל תחת הסיסמה "הדבר הכי גדול בעולם זה לעשות טוב למישהו" (האדמו"ר מפיאסצנה) והסיסמה המשנית היא: "(לעשות חסד) בכל זמן. בכל מקום. בכל הכח".

הרעיון לעמותה החל כאשר חיון ווייס העלו בשיחתם שצריך לעשות פעילות חסד באזור קריית גת. תוך כדי השיחה, עברו באזור חבורת נערים. השניים פנו לחבורה וסיפרו להם שהם מעוניינים לבצע פעילות חסד באזור, אך הם לא מכירים מספיק את הסביבה. בעזרת הנערים אותרו הנזקקים הראשונים והעמותה החלה בפעילותה.

בשנת 2016 הוענק לעמותה פרס יושב-ראש הכנסת לאיכות החיים.

נכון למאי 2022, בארגון 2,800 מתנדבים ופעילים וכ-500 מתנדבים מזדמנים.

בשנת 2020, עקב התפרצות נגיף הקורונה בישראל, עבדה העמותה במתכונת מיוחדת. כמו כן, עקב הצטרפותם של מאות אלפי ישראלים למעגל האבטלה, הוגבר הצורך בעמותה, והיא הוכרה ככוח חיוני, ולכן הוגברו החלוקות וחולקו גם מוצרים לשמירה על הגיינה.

בספטמבר 2020 הוענק ליו"ר הוועד המנהל של העמותה, מירית הררי, אות הנשיא להתנדבות מנשיא המדינה דאז ראובן (רובי) ריבלין.

בשנת-2023 החל הארגון להפעיל שנת שירות בירושלים המכונה ״שנת משמעות״

בשנת 2025 קיבל הארגון את עיטור ראש העיר ירושלים להתנדבות

## פעילות
במסגרת התכנית, בני נוער בגילאי 12–18 מבצעים התרמת מזון ברשתות השיווק. את המזון אורזים ומחלקים לנזקקים. החלוקה נעשית בסתר על ידי הנחה של החבילה מחוץ לדלת הנזקק.

חלק מהמוצרים שסח"י מקבלים לחלוקה מגיע ישירות ממחסני המזון של רשתות השיווק.

לסח"י שיתופי פעולה עם עמותות נוספות, דוגמת ארגון לתת.

אזור הפעילות הראשון היה קריית גת, אולם בהמשך, החל הארגון לפעול בפריסה ארצית.

## עצמאות עם משמעות
בשנת 2020, במהלך הסגר הראשון בישראל. יצר ארגון ס"חי פרויקט אשר נקרא עצמאות עם משמעות. במהלכו הארגון קרא לאנשים עצמאים, והפיק אירועים בעצמו שהוקירו אזרחים ותיקים שבנו את המדינה בשנים הראשונות לה. הפרויקט נחל הצלחה גדולה, סניפים גדולים בארגון ועשרות רבות של אזרחים השתתפו בפרויקט הזה. בו הם הרימו אירועים להוקרת אזרחים ותיקים שבנו את מדינת ישראל. הפרויקט נחל הצלחה רבה והוחלט לעשות אותו בכל שנה

## קישורים חיצוניים
* 

## הערות שוליים

קטגוריה:ישראל: עמותות
קוואסיטוזאורוס

**קוואסיטוזאורוס** (שם מדעי: *Quaesitosaurus*; מילולית: "לטאה יוצאת דופן") הוא סוג של דינוזאור זאורופוד מקבוצת הטיטאנוזאוריה בעלת המינים הענקיים. הוא חי במשך הקרטיקון העליון עד הקמפן.

יצור זה תואר ב-1983 בידי החוקרים קורזנוב ובניקוב במדבר גובי שבמונגוליה. נמצא ממנו מין יחיד - *Quaesitosaurus orientalis*. מהיצור נמצאה אך ורק גולגולת חסרה שהייתה דומה לכמה מינים זאורופודים מקבוצת הטיטאנזאורים, אך דמה למבנה של גולגולת דיפלודוקוס במראה הנמוך והמוארך ובעל השיניים הקדמיות. אורכו המשוער היה 23 מטר והוא כנראה אכל צמחייה נמוכה בעזרת לסתותיו דמויות הסוס. ייתכן שגבו כוסה בגבשושיות קשיחות להגנה מטורפים.

ייתכן כי הנמגטוזאורוס (*Nemegtosaurus*) שנמצא לא הרחק וגם ידוע רק מהגולגולת היה קרוב משפחתו.

## קישורים חיצוניים

קטגוריה:נמגטוזאוריים
קטגוריה:דינוזאורים שחיו בקרטיקון עליון באסיה
קטגוריה:טקסונים שתוארו בידי סרגיי קורזנוב
קטגוריה:מאובני טקסונים שתוארו ב-1983
שאחריאר אפשאר

**שאחריאר סאדיג' אפשאר** (באנגלית: **Shahriar Sadigh Afshar**; בפרסית: شهریار افشار, נולד בשנת 1971) הוא פיזיקאי איראני-אמריקאי וממציא עטור פרסים. הוא ידוע בעיקר בתכנון וביצוע "הניסוי של אפשאר" במכון IRIMS בבוסטון.

## ביוגרפיה
מאז יולי 2004, אפשאר הוא פרופסור מן החוץ במחלקה לפיזיקה ואסטרונומיה באוניברסיטת רואן (Rowan) בניו ג'רזי וזאת למרות שיש לו תואר ראשון (.B.S) במדעים בלבד.
כמו כן יש מספר פטנטים על שמו בתחום ההיי-טק.

## "ניסוי אפשאר"
אפשאר תכנן וביצע ניסוי אופטי אשר לדבריו מדגים סתירה של עקרון ההשלמה (principle of complementarity) במכניקת הקוואנטים. כתוצאה ממחלוקת עזה וטענות כנגד הניסוי, אפשאר התלונן על כך שהוא הותקף על רקע דת ומוצא אתני

## קריירה עסקית
לאחרונה אפשאר משמש כנשיא, מנכ"ל ו-CTO של סטארטאפ בקיימברידג', מסצ'וסטס בשם Immerz Inc, המפתח מוצר בתחום המדיה.

## הפרסום סביב [[בוזון היגס]]
ב -18 בנובמבר 2009, ערב השקתו של מאיץ LHC, הודיע אפשאר על הימור כנגד מציאת בוזון היגס, הידוע גם בשם "החלקיק האלוהי", ובמקום זאת הוא הציע את התאוריה שלו על מקור האינרציה. עם ההכרזה ב-4 ביולי 2012 על ידי מדענים ב-CERN כי הם זיהו את בוזון היגס נראה כי אפשאר הפסיד את ההימור.

## הערות שוליים

קטגוריה:פיזיקאים אמריקאים
קטגוריה:ממציאים אמריקאים
קטגוריה:בוגרי אוניברסיטת הרווארד
קטגוריה:סגל אוניברסיטת הרווארד
קטגוריה:מהגרים מאיראן לארצות הברית
קטגוריה:אמריקאים שנולדו ב-1971
אנודונטוזאורוס

**אנודונטוזאורוס** (שם מדעי: *Anodontosaurus*; מילולית: "לטאה חסרת שיניים") הוא סוג של דינוזאור ממשפחת האנקילוזאוריים שחי בתקופת קרטיקון עליון, לפני 67–72.8 מיליון שנה.

מאובניו של אנקילוזאור זה התגלו בתצורת קניון הורסשו (Horseshoe Canyon Formation) שבאלברטה, קנדה. המין *Anodontosaurus lambei* התגלה כבר ב-1929 וקיבל את שמו מהחוקר צ'ארלס מורטרם שטרנברג. הוא נחשב למין היחיד בסוג עד שב-2018 חוקרים מצאו מין נוסף - *Anodontosaurus inceptus*.

הדינוזאור היה קרובו של האאופלוצפלוס והיה בינוני בגודלו למשפחה עם זנב מחודד בעל קצה דמוי אלה וראש משוריין בכבדות עד לעיניו שכוסו בגבשושיות דמויות-צלחת. חוקרים מסוימים משערים שהפרטים שנמצאו הם של צעירים. בניגוד לשמו לא ברור אם האנודונטוזאורוס היה אכן חסר שיניים או שאלה נשברו ולא הפכו למאובנים.

## קישורים חיצוניים

מרכז|ממוזער|300px|מאובן של הזנב
קטגוריה:אנקילוזאוריים
קטגוריה:דינוזאורים שחיו בקרטיקון עליון באמריקה הצפונית
קטגוריה:טקסונים שתוארו בידי צ'ארלס מורטרם שטרנברג
קטגוריה:מאובני טקסונים שתוארו ב-1929
האולפן הפתוח

**האולפן הפתוח** היא תוכנית אקטואליה ישראלית המשודרת בימים ראשון-חמישי בין השעות 14:00–16:00 בערוץ עכשיו 14, בהנחייתה של יערה זרד.

בעבר הייתה התוכנית במתכונת סיכום חדשות היום של ערוץ 14, ושודרה בשעה 22:30. באפריל 2023 ירדה התוכנית, והוחלפה בתוכנית "חדשות הלילה" לסיכום חדשות היום, בהנחייתם לסירוגין של שרה ב"ק ועידו טאובר, החל מאוגוסט 2024 "חדשות הלילה" משודרת בשעה 23:30, בהגשת בועז גולן.

## מבנה התוכנית
התוכנית הושקה ב-29 ביולי 2018 כחלק מלוח שידורים חדש שהושק באותה עת בהגשתו של בועז גולן, וכלל גם תוכניות נוספות ובהן ריקלין&סגל. התוכנית החליפה את התוכניות "לפני כולם" והפטריוטים", ששודרו במשבצת שידור זו עד אותה עת.

בכל פאנל בתוכנית משתתפים כמה פובליציסטים ואנשים נוספים המציגים את דעותיהם באשר לאירועי היום השונים. לצופים ניתנה האפשרות לשאול שאלות בדפי הפייסבוק של ערוץ 14 וחדשות 0404, שם גם שודרה התוכנית, וכן באמצעות שליחת הודעות דרך אפליקציית וואטסאפ.

ב-13 בנובמבר 2018 פתחה הרשות השנייה בהליך הפרה נגד ערוץ 20 בעקבות ריאיון שקיים בועז גולן עם מצית בית הספר הדו-לשוני בירושלים, יצחק גבאי. עוד לפני שהתעוררה הביקורת העזה, פורסמה באותה התוכנית הבהרה כי התנהלותו ומעשיו של גבאי אינם מקובלים. לאחר מכן פרסם הערוץ גם הודעת הבהרה.

בשנת 2022, לפני הבחירות לכנסת העשרים וחמש, מותגה התוכנית בהנחייתם המשותפת של בועז גולן ונוה דרומי.

החל מינואר 2023 חזרה התוכנית למתכונתה הקודמת בהגשת יחיד, בהגשתה של שרה ב"ק. התוכנית שודרה בימים ראשון-חמישי בשעה 22:30.

באפריל 2023 ירדה התוכנית, והוחלפה בתוכנית "חדשות הלילה" - מגזין סיכום חדשות היום של עכשיו 14, בהנחייתם לסירוגין של שרה ב"ק ועידו טאובר.

החל מאוגוסט 2023 התוכנית שודרה בהנחייתו של בועז גולן בין השעות 16:00–14:00, כתוכנית אקטואליה ופאנל פרשנים על נושאי חדשות היום. משנת 2024 משודרת התוכנית בהנחייתה של יערה זרד.

## ראו גם
*חדשות 14
*חדשות היום הזה
*ריקלין ושות

## קישורים חיצוניים

*דף התוכנית באתר עכשיו 14
*

## הערות שוליים

קטגוריה:תוכניות חדשות ואקטואליה
קטגוריה:עכשיו 14: תוכניות וסדרות
סיילס קרסון

**סיילס קרסון** (באנגלית: **Silas Carson**; נולד בשנת 1965) הוא שחקן אנגלי, הידוע בעיקר מהופעתו בתפקיד מאסטר הג'דיי קי-אדי-מונדי ובתפקיד ניוט גאנריי בשלושה סרטי הפריקוול של "מלחמת הכוכבים", ובתפקיד האוד בסדרת המדע בדיוני "דוקטור הו".

## ביוגרפיה
קרסון נולד בשכונת וסטמינסטר שבלונדון, לאב אנגלי ולאם הודית. בסרט "מלחמת הכוכבים - פרק 1: אימת הפנטום" גילם קרסון דמויות נוספות, את לוט דוד, סנטור מפדרציית הסחר, ואת אנטידר ויליאמס, טייס בספינה בה נמצאים קווי-גון ג'ין (ליאם ניסן) ואובי ואן קנובי (יואן מקגרגור).

בטלוויזיה הופיע קרסון בפרק בסדרה "הנוכלים" בתפקיד חובב סרטים בוליוודיים, בסדרת הריגול "ספוקס", ובסדרה הקומית "צוות איי טי". הוא דיבב דמויות של חייזרים בפרקים אחדים בסדרה "דוקטור הו". בין השאר דיבב יצורים מגזע האוד, שהיו משועבדים לבני האדם.

ב-2007 החל קרסון להופיע בסדרת בית הספר של ה-BBC "דרך ווטרלו" בתפקיד הסחטן סטיוארט הורדלי.

קרסון שיחק בתפקיד קטן בסיטקום של ה-BBC "לא ממש סיטקום" (Outnumbered) וגילם דמות בשם ראבי בארוחה חגיגית שערכו סו ופיט.

ב-2010 כיכב קרסון בעונה השלישית של הסדרה הקומית "How Not to Live Your Life" של ערוץ BBC3 לצדם של דן קלארק ודייוויד ארמנד.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים ממוצא הודי
קטגוריה:אנגלים שנולדו ב-1965
אגלנציה

**אגלנציה** (באנגלית: **Aglandjia**, ביוונית: **Αγλαντζιά**, בטורקית: **Eğlence**) היא עיירה במחוז ניקוסיה שבמרכז קפריסין ונמצאת בסמוך לאזור החיץ.
## גאוגרפיה
שטח העיירה הוא 31 קמ"ר שמתוכם 14 קמ"ר אדמות חקלאיות שנכבשו על ידי הצבא הטורקי בפלישת טורקיה לקפריסין, בשנת 1974. באגלנציה מתגוררים (נכון לשנת 2011) למעלה מ-20,783 תושבים והיא נמצאת במרחק של כ-49 ק"מ מהעיר לרנקה, כ-84 ק"מ מהעיר לימסול וכ-87 ק"מ מהעיירה איה נאפה.

שמה של העיירה הוא נגזרת מהמילה הטורקית Eğlence שפירושה היא בידור.ממוזער|רחוב באגלנציה

## מועצת העיר
הרשות המקומית של אגלנציה נוסדה לאחר משאל עם בחודש מאי 1986. העיירה מחולקת ל-16 רבעים שמטרתן הייחודית היא פיתוחה של העיירה. נכון לשנת 2018, ראש העיר המכהן הוא קוסטאס קורטאס (Costas Kortas).

לעירייה מחלקות שונות הספקות שירותים לתושבי העיירה כגון:

* שירותי תברואה וניקיון.
* שירותי תרבות ובילוי.
* שירותי גינון ונוי.
* שירותים פיננסים.
* שירותים טכניים ועוד.

## ערים תאומות
לאגלנציה שלוש ערים תאומות:
* 
* 
* 

## קישורים חיצוניים

*

קטגוריה:קפריסין: ערים
Elephant

**Elephant** (בעברית: **פיל**) הוא שיר של להקת הרוק הפסיכדלי האוסטרלית טיים אימפלה, ששוחרר מתוך אלבום האולפן השני שלהם, Lonerism, ב-26 ביולי 2012. עטיפת הסינגל נוצרה על ידי לייף פודחסקי, אשר יצר גם את העטיפה ל-Lonerism ולקודמו, Innerspeaker.

השיר עורר ביקורות מעורבות.

## רקע
קווין פארקר, סולן הלהקה, מסביר:"Elephant" הוא למעשה אחד השירים הוותיקים ביותר שלנו, והוא פשוט היה בהמתנה כל הזמן. אני לא בטוח למה אף פעם לא הקלטנו את זה. ניגנו את זה באחת מבדיקות הסאונד לילה אחד וכולם בלהקה היו כאילו 'אנחנו פשוט חייבים לשים את זה באלבום', וכך עשינו."Elephant" מציג את הצד הבלוזי יותר של טיים אימפלה, שנשמע בעיקר במיני-אלבום שלהם, ש-Elephant" נכתב בערך בזמנו.

## הופעות בתוכניות טלוויזיה ובסרטים
"Elephant" הופיע מספר פעמים בטלוויזיה ובקולנוע, כולל:

* תשדיר פרסומת עבור  Blackberry Z10;
* העונה השנייה של "בנות";
* בסרט "הרשות החמישית";
* העונה החמישית של "יומני הערפד" ובעונה הראשונה של הספין-אוף שלה, "המקוריים";
* העונה הרביעית של "פרשות סמויות";
* העונה השלישית של "בייטס מוטל";
* בסרט "הפמליה";

## מיקומי שיא

## קישורים חיצוניים

## הערות שוליים

קטגוריה:טיים אימפלה
קטגוריה:שירי רוק פסיכדלי
קטגוריה:שירי רוק אלטרנטיבי
עמק טיילור (אנטארקטיקה)

שמאל|ממוזער|המפה מראה את המיקום של עמק טיילור
[ממוזער|עמק טיילור, [קרחון טיילור (ארץ ויקטוריה)|קרחון טיילור ומפלי הדם, 2013]]
**עמק טיילור **(באנגלית: **Taylor Valley**) הוא העמק הדרומי ביותר מבין שלושת העמקים של העמקים היבשים מקמרדו בהרים הטראנס-אנטארקטיים בארץ ויקטוריה שבאנטארקטיקה.

העמק משתרע בין קרחון טיילור ממערב ועד מצר מקמרדו שבניו הרבור ממזרח. אורכו של העמק 29 קילומטרים. העמק נוצר על ידי נסיגתו של קרחון טיילור (ומכאן שמו של העמק).

בעמק מצויים מספר אגמים: אגם בוני, אגם פרייקסל, אגם הואייר, אגם צ'אד, אגם פופלוול, אגם מאמי, ואגם פאררה.

ממזרח לעמק מצוי עמק פירס, ומצפון לעמק טיילור מצוי עמק רייט (מפריד ביניהם רכס אסגארד).

גבעות קוקרי מפרידות בין עמק טיילור לבין קרחון פראר שמדרום לו.

## היסטוריה
### גילוי העמק
עמק טיילור התגלה על ידי משלחת דיסקברי (אשר חקרה את אנטארקטיקה בין השנים 1901- 1904). לאחר מכן נחקר העמק על ידי משלחת נמרוד (בשנים 1907–1909).

### מקור השם
שמו של העמק ניתן לו על ידי הוועדה המייעצת לשמות אנטארקטיים בשנת 1997. העמק נקרא על שם הקרחון שנסיגתו יצרה את העמק. הקרחון נקרא על שם הגאולוג האוסטרלי תומאס גריפית' טיילור.

## ראו גם
* עמק ויקטוריה
* עמק רייט

## לקריאה נוספת

• W. BERRY LYONS, Kathleen A. WELCH, Anne E. CAREY, Peter T. DORAN, Diana H. WALL, Ross A. VIRGINIA, Andrew G. FOUNTAIN, Bea M. CSATHO, Catherine M. TREMPER, **[https://www.cambridge.org/core/services/aop-cambridge-core/content/view/3E246D63B749D631A02A9C6F3BEE2C0B/S0260305500255626a.pdf/groundwater_seeps_in_taylor_valley_antarctica_an_example_of_a_subsurface_melt_event.pdf Groundwater seeps in Taylor Valley Antarctica: n example of a subsurface melt event]**, Annals of Glaciology, 40, 200-206. doi:10.3189/172756405781813609

• Manzoni, M., Nanni, T., **[https://link.springer.com/article/10.1007/BF00881219 Paleomagnetism of ordovician lamprophyres from Taylor Valley, Victoria Land, Antarctica]**, PAGEOPH 115, 961–977 (1977). https://doi.org/10.1007/BF00881219

## קישורים חיצוניים

* עמק טיילור באתר הסקר הגאולוגי של ארצות הברית
* עמק טיילור באתר הגאזט האנטארקטי SCAR של ממשלת אוסטרליה
* תצלומי עמק טיילור ותיאור העמק
* מידע למבקרים בעמק - והאזור המותר לביקור באתר אמנה האנטארקטית
* תצלום לוויין של אזור עמק טיילור
* מפה מפורטת של עמק טיילור
* 

## הערות שוליים

קטגוריה:ערכים שבהם תבנית בריטניקה אינה מתאימה
טיילור
טיילור
מייק דאנליבי (פוליטיקאי)

**מייקל ג'יימס דאנליבי** (באנגלית: **Michael James Dunleavy**; נולד ב-5 במאי 1961) הוא פוליטיקאי אמריקאי המכהן כמושל מדינת אלסקה החל מ-3 בדצמבר 2018. מטעם המפלגה הרפובליקנית, הוא היה חבר בסנאט של אלסקה בשנים 2013–2018, כנציגה של מחוז E.

## ביוגרפיה
דאנליבי נולד בסקרנטון שבפנסילבניה. הוא מוסמך בחינוך מאוניברסיטת אלסקה בפיירבנקס. באוגוסט 2012, בבחירות המקדימות שנערכו במפלגה הרפובליקנית, החליט דאנליבי להתמודד מול הסנאטורית המכהנת לינדה מנארד. הוא זכה בבחירות אלו עם כ-2,802 קולות, שהם 57.42% מקולות הבוחרים. ב-6 בנובמבר 2012, יום הבחירות הכלליות, התמודד לסנאט של אלסקה ללא התנגדות וזכה ל-11,724 קולות (94.24%).

ב-2017 הודיע דאנליבי כי בכוונתו להתמודד לתפקיד מושל אלסקה בבחירות בארצות הברית ב-2018, אם כי נטש את המרוץ בספטמבר אותה השנה בעקבות בעיות לב. בדצמבר 2017, הכריז דאנליבי על חזרתו למרוץ. הוא התפטר ממושבו בסנאט של אלסקה ב-15 בינואר 2018, במטרה להתמקד בבחירות למושלות. הוא התמודד מטעם המפלגה הרפובליקנית מול המושל העצמאי והמכהן בעת הבחירות, ביל ווקר, ונציגה לשעבר של אלסקה בסנאט של ארצות הברית, מארק בגיץ'. מייק זכה בבחירות למשרת המושל יחד עם קווין מאייר המכהן כסגן המושל. באוקטובר 2018 הודיע ווקר כי הוא משהה את מסע הבחירות לאחר שהעיר הערות בלתי-הולמות כלפי אישה. בבחירות הכלליות הביס דאנליבי את בגיץ' ונבחר למושל אלסקה. הוא נכנס לתפקידו ב-3 בדצמבר 2018.

## קישורים חיצוניים

* 

## הערות שוליים

קטגוריה:אמריקאים ילידי פנסילבניה
קטגוריה:מושלי מדינות ארצות הברית מהמפלגה הרפובליקנית
קטגוריה:מושלי אלסקה
קטגוריה:סקרנטון: אישים
קטגוריה:בוגרי אוניברסיטת אלסקה בפיירבנקס
קטגוריה:אמריקאים שנולדו ב-1961
קרחון רידי

**קרחון רידי** (באנגלית: **Reedy Glacier**) הוא קרחון גדול ממדים בגבולו של מדף הקרח רוס שבאנטארקטיקה.

אורכו של הקרחון למעלה מ-160 קילומטרים ורוחבו נע בין 10 ל-19 קילומטרים.

הקרחון זורם מרמת הקוטב לעבר מדף הקרח רוס, בין מישור מישיגן ורכס ויסקונסין.

הקרחון מהווה את הגבול בין הרי המלכה מוד ממערב, והרי הורליק ממזרח.

גובהו של הקרחון 967 מטרים מעל פני הים.

## היסטוריה
### גילוי הקרחון
הקרחון מופה לראשונה על ידי הסקר הגאולוגי של ארצות הברית, באמצעות סקרים על הקרקע ותצלומי אוויר שבוצעו על ידי צי ארצות הברית בין השנים 1960-1964.

### מקור השם
שמו של הקרחון ניתן לו על ידי הוועדה המייעצת לשמות אנטארקטיים. הקרחון נקרא על שם אדמירל הימיה (Rear Admiral) ג'יימס ר. רידי (James R. Reedy) שהיה מפקד כוחות הצי התומכים במחקר האמריקאי באנטארקטיקה בין נובמבר 1962 ואפריל 1965.

## לקריאה נוספת
• John H. MERCER, **[http://hydrologie.org/redbooks/a079/079020.pdf ANTARCTIC ICE AND SANGAMON SEA LEVEL]**, PP 218 - 219

• M.J. Hambrey, P.F. Barker, P.J. Barrett, V. Bowman, B. Davies, J.L. Smellie, M. Tranter, editors **[https://books.google.co.il/books?id=NXhFAgAAQBAJ&pg=PA169&lpg=PA169&dq=%22Reedy+Glacier%22&source=bl&ots=13DpxJ5I6I&sig=pnSciOqXZhHr9-1RGtnBQD70ma0&hl=en&sa=X&ved=2ahUKEwj0xZCexMXeAhXFCsAKHdlGBcg4HhDoATAIegQIAxAB#v=onepage&q=%22Reedy%20Glacier%22&f=false Antarctic Palaeoenvironments and Earth-Surface Processes]**, PP 169 - 170

• M. J. Hambrey, W. B. Harland, editors **[https://books.google.co.il/books?id=4Iw-gQf4_LYC&pg=PA206&lpg=PA206&dq=%22Reedy+Glacier%22&source=bl&ots=NTqMiwtfhH&sig=dnNsq0kx9VejXQ_pXVbSUfskvqs&hl=en&sa=X&ved=2ahUKEwj0xZCexMXeAhXFCsAKHdlGBcg4HhDoATAHegQIBBAB#v=onepage&q=%22Reedy%20Glacier%22&f=false Earth's Pre-Pleistocene Glacial Record]**, PP 205 - 206

• Edmund Stump, **[https://books.google.co.il/books?id=tS-GueGKj68C&pg=PA211&lpg=PA211&dq=%22Reedy+Glacier%22&source=bl&ots=5cFsfBc_DK&sig=OzReafNsYPO59k8b46XNggqIuuY&hl=en&sa=X&ved=2ahUKEwj0xZCexMXeAhXFCsAKHdlGBcg4HhDoATAFegQIARAB#v=onepage&q=%22Reedy%20Glacier%22&f=false The Ross Orogen of the Transantarctic Mountains]**, P 211

• Gunter Faure, Teresa M. Mensing, **[https://books.google.co.il/books?id=5Xk482GKlQsC&pg=PA173&lpg=PA173&dq=%22Reedy+Glacier%22&source=bl&ots=PEojpSugYC&sig=GjgZRDWHConDY3I8Hola-u1J4RA&hl=en&sa=X&ved=2ahUKEwj0xZCexMXeAhXFCsAKHdlGBcg4HhDoATACegQIBhAB#v=onepage&q=%22Reedy%20Glacier%22&f=false The Transantarctic Mountains: Rocks, Ice, Meteorites and Water]**, P 173

## קישורים חיצוניים
* קרחון רידי באתר הסקר הגאולוגי של ארצות הברית
* קרחון רידי באתר המידע של התוכנית האנטארקטית של ארצות הברית
* קרחון רידי באתר הגאזט האנטארקטי של ממשלת אוסטרליה

## הערות שוליים

רידי
רידי
משבצת (תוכנה)

תוכנת **משבצת** (נקראת גם **דביר**) היא תוכנה המיועדת לעימוד ספרי קודש.

התוכנה פותחה על ידי משה דביר, והייתה פופולרית עבור ספרי קודש, עד סוף המאה העשרים, אז הופסק הפיתוח שלה, וספרים חדשים התחילו לעמד בתוכנת תג. עד היום התוכנה בשימוש תדיר עבור ספרים מרובי פירושים כתלמוד בבלי ושולחן ערוך.

בדומה לתוכנה תג, גם במשבצת עיצוב הטקסט מתבצע בעיקר על ידי תגיות (קודים) •01 •02. אך גם על ידי פקודות ישירות בטקסט, לדוגמה עבור גודל אות ∟10 ∟11, עבור צפיפות בין מילים ▲רמ-060 ▲רמ-050, עבור הצרת גופן ▲גמ-99, עבור רוחב (עובי) השורה ▲גפ10.50.

בשונה מתוכנת תג בה פיענוח התגיות (קודים) מתבצע בקובץ נפרד, במשבצת בראש כל קובץ מוגדרים כל התגיות כך ♣01 ♣02. וגם באמצע הקובץ ניתן לשנות את ההגדרה מחדש.

העבודה במשבצת מתבצעת בחלון DOS ללא שום עיצוב, כשהעיצוב מוצג בתוכנה נלווה, DPP, שדרכה גם ניתן להדפיס את הקבצים.

הקבצים נשמרים כטקסט הניתן לפתיחה בכל עורך, אך יש הרבה תווי הגדרות שלא יופיעו רק בפתיחה בתוכנה עצמה.

כל קובץ יכול להגיע למשקל של 65,000 בתים בלבד, שזה בדיוק 65,000 תווים בקובץ.

ניתן להמיר קבצים ממשבצת לוורד ולהפך בתוכנה שנקראת w2m.

## הערות שוליים

קטגוריה:טיפוגרפיה דיגיטלית
קטגוריה:הוצאה לאור שולחנית
פרסי הבידור של ניגריה 2016

טקס ** [[פרסי הבידור של ניגריה]] 2016** התקיים ב-4 בספטמבר 2016 במרכז לאמנויות הבמה BMCC טרייבקה בניו יורק, ארצות הברית. מנחי האירוע היו ריצ'רד מולה דמיג'ו ואבה באסי.

## הזוכים והמועמדים
הפרסים סווגו לשלוש קטגוריות כלליות: מוזיקה, קולנוע וטלוויזיה, ואחרים. ברשימת המועמדים בכל הקטגוריות, הזוכים מסומנים בהדגשה.

### קטגוריות מוזיקליות

### קטגוריות קולנוע/טלוויזיה

### קטגוריות אחרות

## הערות שוליים

קטגוריה:פרסי הבידור של ניגריה
इ

ממוזער|מרכז|ביטוי האות इ
האות **इ** היא האות ה-3 (אחרי **[[आ]]**) באלפבית הדוונאגרי. המקבילה העברית הקרובה ביותר היא האות העברית י' (מנוקדת בחיריק חסר - תנועת i קצרה). האות הבאה אחריה היא האות **[[ई]]**.

קטגוריה:כתב דוואנגרי
उ

ממוזער|מרכז|הגיית האות उ
האות **उ** היא האות ה-5 (אחרי **[[ई]]**) באלפבית הדוונאגרי. המקבילה הקרובה ביותר לאות עברית היא אות ו' מנוקדת בשורוק. האות הבאה היא האות **[[ऊ]]**.

קטגוריה:כתב דוואנגרי
ए

ממוזער|מרכז|הגיית האות ए
האות **ए** היא האות ה-8 (אחרי **[[ऋ]]**) באלפבית הדוונאגרי. 
המקבילה העברית הקרובה ביותר היא האות העברית א' מנוקדת בסגול (כהגיית e). האות הבאה אחריה היא **[[ऐ]]**.

קטגוריה:כתב דוואנגרי
קרסי

**קרסי ווסחודניה** (בפולנית: Kresy Wschodnie; "אדמות הגבולות המזרחיים/אדמות הגבולות") הוא מונח לציון החלק המזרחי של הרפובליקה הפולנית השנייה שהתקיימה בתקופה של בין שתי מלחמות עולם, בשטח שכלל כמעט מחצית משטחה של המדינה. האוכלוסייה באזור זה כללה מיעוטים אתניים משמעותיים, שבסך הכל היו בערך שווים במספרם למספרם של הפולנים האתניים, ואף עלו עליהם במספר אזורים. כיום השטחים הללו מחולקים בין מערב אוקראינה, מערב ביילורוסיה ודרום מזרח ליטא, ערים מרכזיות כמו לבוב, וילנה, גרודנו וברסט, שנכללו בעבר בשטח פולין, נכללות בשטחי מדינות אלו.

## היסטוריה
ההתרחבות הפולנית למזרח החלה עוד בדברי ימיה של פולין. בשנת 1018, המלך בולסלאב הראשון (חורברי) פלש לרוס של קייב, כבש את קייב וסיפח אדמות באזור. בשנת 1340, רותניה האדומה עברה לשליטה פולנית, דבר שהוביל להתיישבות פולנית ופולוניזציה. לאחר שנחתם איחוד לובלין ב-1569, מתיישבים פולנים עברו לגבולות המזרחיים של האיחוד הפולני-ליטאי שנוסד במסגרת ההסכם. רובם הגיעו ממחוזות מזובייצקי ופולין קטן. אט אט הם יישבו את האזורים המזרחיים, אזורים דלילי אוכלוסין שבלטו בהם המקומיים (ליטאים ורותנים). ב-1772 החלה חלוקת פולין הראשונה. ב-1795, עם החלוקה המרכזית והאחרונה, פולין כמדינה ריבונית חדלה מלהתקיים: כל החצי המזרחי של המדינה סופח על ידי האימפריה הרוסית, ואדמות הקרסי כונו "האדמות הגנובות". על אף שפולנים היו מיעוט באזורים אלו, "האדמות הגנובות" היוו נדבך חשוב של התרבות הפולנית, עם אוניברסיטאות כגון אוניברסיטת ווילנה וליקאום קז'מיינייצקיה. כיוון שחלק מהתושבים השתתפו באופן פעיל במרידות כנגד האימפריה הרוסית (התקוממות נובמבר, התקוממות ינואר), השלטונות הרוסיים ביצעו הגליות ויישוב מחדש של פולנים משם.

### בין שתי מלחמות עולם
השנים 1918–1921 היו מלאי תהפוכות לאזור הקרסי, כיוון שזהו היה זמן לידת המדינה הפולנית שזה עתה הוקמה מחדש, ואיתה יצירה של גבולות חדשים. בתקופה זו, פולין נלחמה שלוש מלחמות כדי לכונן את גבולותיה המזרחיים: עם אוקראינה (המלחמה האוקראינית-פולנית), עם ברית המועצות (המלחמה הסובייטית-פולנית) ועם ליטא (המלחמה הליטאית-פולנית ). בכל המלחמות הללו ניצחה פולין, וכתוצאה מכך היא סיפחה אליה טריטוריות שהיו חלק מהאימפריה הרוסית ואשר היו ממזרח לקו קרזון שהיה אמור להיות הגבול המזרחי של פולין העצמאית לאחר הקמתה מחדש בסיום מלחמת העולם הראשונה, ובנוסף, מה שהיה מזרח גליציה האוסטרית. השטחים הללו היוו את הבסיס ליצירת המחוזות המזרחיים של הרפובליקה הפולנית השנייה. הממשלה הפולנית נקטה במדיניות אקטיבית של פולוניזציה בשטחים הללו, וכתוצאה מכך, בחלקים הדרום מזרחיים של הקרסי קרו קונפליקטים בתדירות גבוהה עם האוכלוסייה האוקראינית. מעבר לגבולות המזרחיים של הרפובליקה הפולנית השנייה, בשטח ברית המועצות, המשיכו להתקיים עוד יישובים פולניים, בייחוד מסביב למינסק, ז'יטומיר וברדיצ'ב. בשנות ה-20 המאוחרות ותחילת שנות ה-30 השלטונות הסובייטים אף הקימו שני מחוזות פולניים אוטונומיים באוקראינה ובלארוס, אבל במהלך המבצע הפולני של הנ.ק.ו.ד., רוב הפולנים באזורים הללו נרצחו, והשאר נשלחו ליישוב מחדש ברפובליקה הסובייטית הקזחית.

### הקרסי במהלך מלחמת העולם השנייה

### לאחר המלחמה

## קישורים חיצוניים

קטגוריה:פולין: היסטוריה
קטגוריה:בלארוס: היסטוריה
קטגוריה:ליטא: היסטוריה
קטגוריה:רוסיה: העת החדשה המוקדמת
קטגוריה:הרפובליקה הפולנית השנייה
आ

ממוזער|מרכז|הגיית האות आ‌
האות **आ**  היא האות השנייה (לאחר **[[अ]]**) באלפבית הדוונאגרי.
צליל האות כמעט זהה ל-अ אך מוארך יותר (aa). הסימן הדיאקריטי‍ ा הבא אחרי अ (בסנסקריט: **מאטרה**) מורה על הארכת צליל האות. 
בתעתיק לאנגלית, האות מוצגת כ-ā. האות הבאה אחריה היא האות **[[इ]]**.

קטגוריה:כתב דוואנגרי
ई

ממוזער|מרכז|הגיית האות ई
האות **ई** היא האות ה-4 (לאחר **[[इ]]**) באלפבית הדוונאגרי.
צליל האות כמעט זהה ל-इ אך מוארך יותר (בדומה לחילוק שבין अ ו-आ). המקבילה הקרובה ביותר לאות עברית היא
האות י' בניקוד חיריק (תנועה גדולה). הבאה אחריה היא האות **[[उ]]**.

קטגוריה:כתב דוואנגרי
PKO Bank Polski

**Powszechna Kasa Oszczędności Bank Polski Spółka Akcyjna** (בראשי תיבות בפולנית: PKO Bank Polski) הוא הבנק המסחרי הגדול ביותר בפולין. הבנק מספק שירותים ללקוחות פרטיים ועסקיים. פירוש שמו של הבנק הוא "הבנק לחסכונות כלליים – הבנק הפולני".

## היסטוריה
ב-7 בפברואר 1919, לאחר הכרזת העצמאות של פולין, על פי הוראה של מנהיג פולין העצמאית יוזף פילסודסקי, נוסד בנק הדואר לחסכונות. לתפקיד המנהל מונה ב-28 בדצמבר 1919 הוברט לינדה. לתפקיד הנשיא מונה הנריק גרובר, שכיהן בתפקיד זה במשך שנים רבות בתקופת הרפובליקה הפולנית השנייה. מטה הבנק נקבע בוורשה הבירה, ברחוב שוויינטוקז'יסקה 31/33, והסניפים המקומיים הראשונים הוקמו בקרקוב, בלבוב, בלודז', בפוזנאן ובקטוביץ. 

משימתו הראשונה של הבנק הפולני הייתה הכנסה למחזור של המטבע החדש, הזלוטי הפולני, שהחליף את המארק הפולני. החל מ-1920 הבנק הועבר לשליטת המדינה. בתקופת הכיבוש הגרמני של פולין בזמן מלחמת העולם השנייה, הבנק פעל תחת הנהלה גרמנית. ב-1945 הפעילות הבנקאית חזרה שוב, הפעם תחת השלטון הקומוניסטי והקמת הרפובליקה העממית של פולין. ב-1 בינואר 1950 בנק הדואר לחסכונות מוזג לתוך הבנק לחסכונות כלליים. בין השנים 1975 ל-1987 סניפי Bank Polski פעלו במסגרת הבנק הלאומי של פולין (הבנק המרכזי), תוך ששמרו על הבידול המיתוגי שלהם. ב-1 בנובמבר 1987, במסגרת הרפורמות הכלכליות שנערכו בפולין כמו גם בשאר ארצות הגוש הקומוניסטי, Bank Polski חזר להיות ישות עצמאית.

## פעילות
נכון ל-2016, Polski Bank מעסיק כ-29,000 עובדים עם רווח נקי של יותר מ-7 מיליארד זלוטי (יותר מ-2 מיליארד דולר). הנכסים שלו שווים יותר מ-285 מיליארד זלוטי. הבנק דורג מקום 510 בדירוג פורבס גלובל 2000 לשנת 2010. לבנק פעילות באוקראינה לאחר שרכש שם את קרדובנק (Kredobank). ממשלת פולין מחזיקה ב-51.24% ממניות הבנק. 40% שייכים לאוצר המדינה, ו-10.25% לבנק הממלכתי הממשלתי (פולנית: Bank Gospodarstwa Krajowego).

## קישורים חיצוניים

* 

קטגוריה:פולין: בנקים
קטגוריה:בנקי השקעות
ऊ

ממוזער|מרכז|הגיית האות ऊ
האות **ऊ**  היא האות ה-6 (לאחר **[[उ]]**) באלפבית הדוונאגרי.
צליל האות כמעט זהה לזו של उ אך מוארך יותר (בדומה לחילוק שבין अ ו-आ). המקבילה הקרובה ביותר לאות עברית היא 
האות ו' מנוקדת בשורוק (תנועה גדולה). הבאה אחריה היא האות **[[ऋ]]**.

קטגוריה:כתב דוואנגרי
ऐ

ממוזער|מרכז|הגיית האות ऐ
האות ה-9 באלפבית הדוונאגרי **ऐ** (באה לאחר **[[ए]]**) היא תנועת דיפתונג המורכבת מתנועות a ו-i ביחד. מה שמבדיל אותה במראה מהאות הקודמת ए, הוא הסימן הדיאקריטי (**מאטרה**) מעל האות ैै המורה על צליל דיפתונג מסוג זה (a+i).
לאחריה באה האות **[[ओ]]**.

קטגוריה:כתב דוואנגרי
ओ

ממוזער|מרכז|הגיית האות ओ
האות **ओ** היא האות ה-10 (אחרי **[[ऐ]]**) באלפבית הדוונאגרי. 
המקבילה העברית הקרובה ביותר היא האות א' עם חולם **אוֹ** (כהגיית o). 
הסימן הדיאקריטי ो מורה על ניקוד האות כתנועת o. האות הבאה אחריה היא **[[औ]]**.

קטגוריה:כתב דוואנגרי
רוברט איסמאילוביץ'

**רוברט איסמאילוביץ**' (בקרואטית: **Robert Ismajlovic**; נולד ב-15 באוגוסט 1975) הוא דוגמן ושחקן קרואטי-שווייצרי.

## ביוגרפיה
איסמאילוביץ' נולד בזאדאר שבקרואטיה ובגיל שש עשרה היגר לשווייץ עם משפחתו, הוא הוסמך כאח ובנוסף הוא הוכשר כמאמן כושר, לאחר לימודיו הוא עבד תקופה מסוימת כאח בבית אבות.

הוא נבחר למיסטר שווייץ 2003, לאחר מכן קיבל אזרחות שווייצרית, הוא הופיע בצילומי דוגמנות למספר חברות ודגמן בניו יורק למעצב האופנה השווייצרי אדו פופקן.

בשנת 2005 עוררה מחלוקת ההתבטאות שלו בעניין אחוז השומן בגופה של מיס ציריך הנבחרת, אך לאחר מכן חזר בו, באותה שנה השתתף בפרק של תוכנית האירוח "Die Cleversten – Der große Drei-Länder-Check" ביחד עם מיסטר גרמניה ראלף שולץ ומיסטר אוסטריה דייוויד קוניגשופר, בכל פרק בתוכנית מתמודדים ממדינות דוברות הגרמנית גרמניה, שווייץ ואוסטריה מתחרים ביניהם במשימות שונות, בפרק שהשתתף לקחו חלק גם מיסטר גרמניה ומיסטר אוסטריה ושלושתם התחרו בתחרות פלירטוטים, אך לבסוף הגיע למקום השלישי.

הוא לקח שיעורים במשחק בבית הספר לדרמה של ציריך, בשנת 2004 שיחק תפקיד קטן כדייל בסרט השווייצרי "דבר הטבעת" המהווה פרודיה לסרט שר הטבעות, ב-2005 החל להופיע בציריך. 

בשנת 2009 גילם מדריך טיסה בסדרת הטלוויזיה הגרמנית "Zoo Doctor: My Mom the Vet" המשודרת ב-ARD.

ב-2009 השתתף בקמפיין פרסום של הצלב האדום השווייצרי.

## קישורים חיצוניים
*  

* רוברט איסמאילוביץ' הוא מיסטר שווייץ
* https://www.aargauerzeitung.ch/schweiz/bald-gibt-es-lehrstellen-im-fitnesscenter-103436447
* http://www.europapresse.com/events/galarena.php

קטגוריה:זוכי מיסטר שווייץ
קטגוריה:אחים
קטגוריה:דוגמנים קרואטים
קטגוריה:מהגרים לשווייץ
קטגוריה:שווייצרים שנולדו ב-1975
קטגוריה:קרואטים שנולדו ב-1975
קתלין בוטזאטו

**קתלין אדריאן בוטזטו** (ברומנית: **Cătălin Adrian Botezatu**; נולד ב-3 בדצמבר 1966) הוא דוגמן, מגיש, מעצב אופנה ואיש עסקים רומני.

## ביוגרפיה
בוטזאטו נולד באלכסנדריה, רומניה.

הוא החל את הקריירה שלו בתחום האופנה בשנת 1984 כשהתקבל לעבודה כדוגמן בחברת אופנה ושנה לאחר מכן הוכתר בפרנקפורט כ"דוגמן הטוב ביותר של השנה באירופה".

הוא למד מספר קורסים במוסד ללימודי אופנה במילאנו ועבד ביחד עם ג'אני ורסצ'ה.

בשנת 1994 שיחק בסרט קומדיה.

בשנת 2004 הוזמן להציג את יצירותיו בשבוע האופנה של מילאנו. ב-2005 היה מועמד לפרס מטעם הטלוויזיה הרומנית, ב-2006 היה מועמד לפרס מטעם מגזין אופנה רומני.

בשנת 2007 הגיש תוכנית אירוח ובאותה שנה לקח חלק באירועי אופנה בפריז שנערכו בחסות שגרירות רומניה בצרפת.

ב-2010 החל לככב בגרסה הרומנית של הרווק בה שימש כרווק שחיפש בת זוג ובעונות הבאות של הסדרה החל לשמש כמנחה.

בשנת 2011 החל לשמש כמנחה התוכנית "הטופ מודל הבאה" הרומנית.

הוא כיהן כמנהל בחברת הטקסטיל “Europe” בבוקרשט ולאחר מכן הקים חברה משלו בשם "דלפי".

## קישורים חיצוניים

* 
* אתר החברה בבעלותו
* 

## הערות שוליים

קטגוריה:מנחי טלוויזיה רומנים
קטגוריה:דוגמנים רומנים
קטגוריה:אנשי עסקים רומנים
קטגוריה:מעצבי אופנה רומנים
קטגוריה:רומנים שנולדו ב-1966
औ

ממוזער|הגיית האות औ

האות ה-11 באלפבית הדוונאגרי **औ** (באה לאחר **[[ओ]]**) היא תנועת דיפתונג המורכבת מהתנועות a ו-u ביחד. הסימן הדיאקריטי (**מאטרה**) מעל האות ौ מורה על צליל דיפתונג המורכב מהאותיות a ו-u.
לאחריה באה האות העיצורית **[[क]]**.

קטגוריה:כתב דוואנגרי
יחסי יפן–פלאו

**יחסי יפן–פלאו** הם היחסים הדיפלומטיים הרשמיים שבין **[[יפן]]** לבין **[[פלאו|הרפובליקה של פלאו]]**.
[250px|[קורור תחת שליטה יפנית|ממוזער]]
250px|שיעור יפנית בפלאו|ממוזער
250px|גשר הידידות יפן-פלאו|ממוזער

## היסטוריה
ב-1899 מכרו הספרדים את האיים לגרמניה. במלחמת העולם הראשונה נכבשו האיים מגרמניה שהייתה חלק ממעצמות המרכז ידי יפן, שהייתה חלק ממדינות ההסכמה. במלחמת העולם השנייה נערכו בהם קרבות עזים בין יפן (מדינות הציר בהובלת גרמניה הנאצית) לארצות הברית (בעלות הברית בהובלת ברית המועצות וארצות הברית עצמה). ארצות הברית ניצחה בקרבות ופלאו הפכה לשטח נאמנות אמריקאי, עם זאת הנוכחות היפנית בפלאו נמשכה והגיעה לרמה שתושבי האי אנגאור דוברים כולם יפנית וממשיכים לשמר את השפה למשך תקופה ארוכה.

יפן הייתה המדינה השנייה בעולם (לאחר ארצות הברית) להכיר בפלאו כמדינה עצמאית עוד ביום הכרזת העצמאות, ה-1 באוקטובר 1994. הרפובליקה של פלאו ויפן כוננו יחסים דיפלומטיים כחודש לאחר ההכרזה, 2 בנובמבר 1994.

## יחסים תרבותיים
כקולוניה יפנית לשעבר, הושפעה פלאו רבות מהתרבות היפנית. בשפה הפלאואנית מושאלות מילים רבות מהשפה היפנית כמו "daijobu", "okyaku", "denki" ו-"senkyo". המטבח הפלאואני המקומי מושפע רבות מן המטבח היפנית.

## יחסים כלכליים
היחסים הכלכליים בין יפן לפלאו הם חזקים מאוד על רקע מאכל הסושי. על מנת להכין סוגים שונים של סושי וסשימי דג הטונה הוא מצרך חשוב, והוא במקרה נפוץ באזור הכלכלי הבלעדי הימי של פלאו. לפיכך, מייצאת פלאו טונות של טונה בשנה ליפן על מנת להכין את המאכל הפופולרי, סושי.

פלאו תמכה במדיניות היפנית לשמירה על זכויות הלווייתנים עד יוני 2010, באישור הנציבות העולמית ללווייתנים היא הסירה את התמיכה. בפלאו הרגיעו ואמרו כי היחסים בין יפן לפלאו הם טבעיים והדבר לא ייפגע ביחסים בין שתי המדינות.

בשנת 2001 לאחר אסון טבע בפלאו התמוטט הגשר המחבר בין הבירה קורור לאיי בבלדאוב. יפן מימנה את הגשר והוא נקרא בשנת 2002 "גשר הידידות יפן-פלאו" כאות הוקרה ליפנים על תמיכתם.

## יחסים ביטחוניים
יפן שלחה את שירות הכרייה הממשלתי היפני לפלאו על מנת לנקות את ההפצצות ממלחמת העולם השנייה שהיוו מטרד לתושבים במשך כ-70 שנים. הניקיון החל במאי 2013 והסתיים בתחילת דצמבר 2014.

## תיירות
התיירות היא אחת מענפי התעשייה המפותחים ביותר בפלאו. יפן עוזרת לפלאו בקידום התיירות, ורוב התיירים שמגיעים לפלאו מוצאם מיפן או מטאיוואן.

## נציגויות דיפלומטיות
* יפן מיוצגת בפלאו בדרג השגרירות באמצעות שגרירות רשמית שהיא מחזיקה בקורור, בירת המדינה.
* פלאו מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. פלאו מיוצגת ביפן גם בדרג הקונסולרי באמצעות קונסוליה רשמית שהיא מחזיקה בעיר יוקוהמה.

## ראו גם
* אנגאור

## קישורים חיצוניים

* שגרירות יפן בפלאו
* שגרירות פלאו ביפן

## הערות שוליים

קטגוריה:ערכים ללא קטגוריות פיזיות - יחסי חוץ
אסטוניה באירוויזיון 2002

**[[אסטוניה באירוויזיון|אסטוניה]] ב[[אירוויזיון 2002]]** השתתפה עם השיר "Runaway" בביצוע של סהלין.

## לפני האירוויזיון
תחרות ה"אירולאול" לבחירת נציג אסטוניה באירוויזיון נערכה ב-2002 באולם לינאהול שבטאלין והונחתה על ידי מרקו רייקוף וקרמל אייקנר. הזוכה נבחר על ידי צוות של שמונה שופטים ממדינות שונות המורכב ברובו ממשתתפי אירוויזיון לשעבר.

### השופטים
* ***'-[[ניקי פרנץ']]
* ***'-משה דץ
* ****-נושה דרנדה

## באירוויזיון

2002
קטגוריה:מדינות באירוויזיון 2002
ווקסהול בלמונט

**ווקסהול בלמונט** (באנגלית: **Vauxhall Belmont**) היא מכונית משפחתית מתוצרת יצרנית הרכב **[[ווקסהול מוטורס]]**, חברת בת של ג'נרל מוטורס אשר יוצרה בין השנים 1986–1991 בבריטניה.

במקביל לייצור ה"ווקסהול בלמונט" בבריטניה, ייצרה חברת הבת של ג'נרל מוטורס אופל בגרמניה בין השנים 1984- 1993 את דגם ה-"Opel Kadett E" .

## דגמים

## מפרט טכני
* 4 דלתות.
* 5 נוסעים.
* מנוע קדמי.
* דגמי "ווקסהול בלמונט" הופיע ברשימת הרכבים הבריטים הנגנבים ביותר לשנת 1986.

## סוגי מנוע
* מנוע בנזין
* מנוע דיזל
ממוזער|280px|ווקסהול בלמונט

## ראו גם
* ווקסהול ויקטור
* ווקסהול קרסטה
* ווקסהול מוטורס
* ווקסהול שבט
* בדפורד בייגל
## לקריאה נוספת
* "ווקסהול בלמונט" - תמונות (facebook.com/vauxhallbelmont)

## קישורים חיצוניים

* 
* 

## הערות שוליים

קטגוריה:דגמי מכוניות שהושקו ב-1986
קטגוריה:מכוניות משפחתיות
בלמונט
קטגוריה:מכוניות בריטיות
ऋ

ממוזער|מרכז|הגיית האות ऋ

האות **ऋ** היא האות ה-7 באלפבית הדוונאגרי (לאחר **[[ऊ]]**) והיא בעלת בעלת צליל ר' מתגלגלת עם ניקוד חיריק (**רִ**). על אף שאינה באמת תנועה היא נמנית עם אותיות התנועות. סימנה הדיאקריטי (**מאטרה**) ृ מורה על צליל ר' מגולגלת. האות הבאה היא האות **[[ए]]**.

קטגוריה:כתב דוואנגרי
דיאנה דונדואי

**דיאנה דונדואי** (ברומנית: **Diana Dondoe**; נולדה ב-22 בדצמבר 1982) היא דוגמנית רומנייה.

## ביוגרפיה
דונדואי נולדה ב-22 בדצמבר 1982 בקראיובה שברומניה.

היא התגלתה בבוקרשט על ידי סוכן דוגמניות, היא הופיעה בקמפיינים לחברות כמו שאנל, פראדה וH&M. בשנת 2009 הובילה את קמפיין האביב והקיץ של חברת הג'ינסים "Rock and Republic".

בשנת 2005 הופיעה בלוח השנה של פירלי, היא הייתה על שער מגזין ווג הצרפתי ומגזין סגנון החיים האמריקאי "WSJ." הנמצא בבעלות דאו ג'ונס.

ב-2009 הופיעה בסרט התיעודי על עולם האופנה הנקרא "תמונה לי: יומנה של דוגמנית".

בנוסף לדוגמנות היא למדה אנגלית וספרדית.

## קישורים חיצוניים

* https://stirileprotv.ro/emisiuni/romania-te-iubesc/romania-te-iubesc-romanca-diana-dondoe-muza-pentru-marii-creatori-de-moda-ai-lumii.html
* https://www.viva.ro/vedete-si-evenimente/articole-revista/diana-dondoe-primul-pictorial-acasa-la-new-york-830161

קטגוריה:דוגמניות רומניות
קטגוריה:רומניות שנולדו ב-1982